SZIE-GTK/546-2/2019

**Pályázati felhívás demonstrátori megbízásra**

**a 2019/2020. tanévre**

A Szent István Egyetem Gazdaság- és Társadalomtudományi Kar - a demonstrátorok foglalkoztatásáról szóló 2/2014. Dékáni Utasításban foglaltak alapján - pályázatot hirdet demonstrátori feladatkör betöltésére a 2019/2020 tanévre.

1. **A pályázat feltételei**

Demonstrátori pályázatot adhat be:

* az alapszakos hallgató, aki alapszakon két lezárt félévvel és (akkreditált tárgyakkal együtt, de szakmai gyakorlat nélkül) legalább 50 teljesített kredittel rendelkezik vagy mesterképzéses hallgató,
* a pályázó tanulmányi ösztöndíj átlaga az utolsó két aktív félévben legalább 4,00,
* magatartása, közösségi munkája példás,
* nem áll fegyelmi, büntető, szabálysértési eljárás alatt és
* egy éven át tudja vállalni demonstrátori megbízását, azaz nem tartózkodik külföldön, aktív fél évvel regisztrál az őszi és tavaszi félévben is, és nem nyújt be kedvezményes tanulmányi rend iránti kérelmet.

**II. Benyújtandó dokumentumok**

A pályázatnak kötelezően tartalmaznia kell:

* az oktatási szervezeti egység megnevezését, ahol demonstrátorként szeretne közreműködni;
* szakmai önéletrajzot, amely kitér a pályázó eddigi szakmai eredményeire (pl. tanulmányi verseny, TDK, korábbi demonstrátori tevékenység),
* szakmai elképzeléseit, és
* a tanulmányi eredményeket a pályázat benyújtása napjáig, az összes eddigi félév felvett és teljesített tárgyait, azok eredményeit és a féléves átlagot félévente (kreditigazolás);
* a foglalkoztató tanszék/kutatócsoport vezetőjének ajánlását.

**III. A pályázat benyújtása, bírálata**

A pályázatokat a dékán címére, a Dékáni Titkárságra kell benyújtani elektronikusan és egy nyomtatott és aláírt példányban legkésőbb **2019. október 11. péntek 12:00 óráig**. A demonstrátori pályázatokról az illetékes intézeti tanácsok rangsorolással döntenek legkésőbb 2019. október 15-ig.

**IV. Demonstrátori ösztöndíj**

2019/20120. tanévre a Kar dékánja oktatási szervezeti egységenként (intézet) a legkiválóbb pályázók részére 20.000 Ft/hó összegű ösztöndíjat biztosít. A demonstrátor konkrét feladatait és az alkalmazás feltételeit az oktatási szervezeti egység határozza meg. Az érdeklődők előzetesen az intézet vezetőjénél informálódhatnak.

A demonstrátort a dékán bízza meg. A demonstrátori megbízás visszavonható, amennyiben a hallgató vállalt kötelezettségeit nem teljesíti. A demonstrátori pályázatra és a demonstrátorok foglalkoztatására vonatkozó részletes szabályokat a dékáni utasítás tartalmazza.

Gödöllő, 2019. szeptember 30.

Dr. Popp József

egyetemi tanár, dékán sk